Ústredná vojenská nemocnica Ružomberok**Ústredná vojenská nemocnica Slovenského národného povstania Ružomberok - fakultná nemocnica** (skr. ÚVN SNP Ružomberok) je fakultná nemocnica so sídlom v Ružomberku.

Ústredná vojenská nemocnica je vojenským zdravotným zariadením, ale poskytuje svoje služby všetkým občanom Slovenskej republiky. Nemocnica je najväčším vojenským zdravotníckym na Slovensku. V roku 2009 bola zaradená do siete fakultných nemocníc. Riaditeľom nemocnice je doc. MUDr. Robert Rusnák, PhD.

História
--------

Dr. Vavro Šrobár - prvý vedúci interného oddelenia, neskôr minister zdravotníctvaNemocnica podľa archívnych materiálov vznikla pravdepodobne v roku 1914. Pôvodne bola určená ako pozorovacia stanica pre zranených a chorých zo zamorených oblastí východného frontu počas 1. svetovej vojny. V nemocnici existovala chirurgická časť (MUDr. Antonín Obhlídal) a interná časť (MUDr. Albert Schwartz). V roku 1915 mala nemocnica röntgenový prístroj a zariadenie pre vodoliečbu. Kapacita nemocnice bola 2300 lôžok. Prvým vedúcim interného oddelenia bol Dr. Vavro Šrobár, neskorší minister zdravotníctva SR.  

Od roku 1927 začali postupne baraky nahradzovať murované stavby. Najstarším objektom je budova terajšieho veliteľstva dokončená v roku 1928. V medzivojnovom období dochádzalo v nemocnici len k drobným zmenám, výraznejšie nastali po vzniku Slovenského štátu v roku 1939, kedy postupne odišli zamestnanci českého pôvodu do Protektorátu Čechy a Morava. Počas bojov SNP bola nemocnica evakuovaná do kúpeľov Korytnica a významne pomohla povstalcom pri zásobovaní aj liečení poranených odbojárov. Presun do Korytnice bol vykonaný prostredníctvom úzkorozchodnej železnice z Ružomberka do Korytnice. V tomto období založila nemocnica aj poľnú nemocnicu v Tisovci.  

Po roku 1950 vznikali viaceré nové oddelenia, napríklad neurologické, ktoré vzniklo zrušením vojenského neuropsychiatrického ústavu v Trnave. Ďalšie významné zmeny prišli v období po roku 1993. V roku 1994 bola nemocnica transformovaná z rozpočtovej na príspevkovú organizáciu, následne v roku 1997 bola zaradená do III. typu v kategorizácii MZ SR. Postupne bol postavený ďalší pavilón, pribudli oddelenia hematológie a transfuziológie, dialýzy a neurochirurgie. V roku 2000 bola nemocnica ustanovená ako koncová nemocnica pre komplexnú liečbu ústavných činiteľov vrátane hlavného veliteľa Ozbrojených síl SR. V roku 2003 došlo k zlúčeniu so štátnou Nemocnicou s poliklinikou, vzniklo oddelenie nukleárnej medicíny. V roku 2010 bol v nemocnici otvorený nový Protónovo terapeutický komplex, ktorý bude slúžiť na liečbu onkologických pacientov a moderný chirurgický pavilón s heliportom.

Lekárske pracoviská
-------------------

**Lôžková časť:**

* Oddelenie dermatovenerologické, klinickej imunológie a alergológie
* Pediatrické oddelenie
* Denný detský rehabilitačný stacionár
* Doliečovacie oddelenie
* Gynekologicko-pôrodnícka klinika
* Chirurgická klinika
* Klinika infektológie
* Klinika vnútorného lekárstva
* Klinika anesteziológie a intenzívnej medicíny
* Klinika otorinolaryngológie a chirurgie hlavy a krku
* Neurochirurgická klinika
* Neurologická klinika
* Neonatologické oddelenie
* Oftalmologická klinika
* Oddelenie klinickej a radiačnej onkológie
* Oddelenie pneumológie a ftizeológie
* Oddelenie psychiatrické a medicína drogových závislostí
* Klinika úrazovej chirurgie a ortopédie

**Ambulancie:**

* Klinika fyziatrie, balneológie a liečebnej rehabilitácie
* Psychologické oddelenie
* Oddelenie farmácie a zdravotníckej techniky
* Oddelenie telovýchovného lekárstva
* Ústav hematológie a transfuziológie
* Klinika pracovného lekárstva a toxikológie
* Ústav patologickej anatómie
* Stomatologické oddelenie
* Záchranná zdravotná služba

**SVALzy:**

* Ústav klinickej biochémie imunológie a alergológie
* Ústav klinickej mikrobiológie
* Oddelenie rádiodiagnostiky
* Oddelenie nukleárnej medicíny

Externé odkazy
--------------

* Oficiálne stránka ÚVN Ružomberok

Súradnice: 49°04′28″S 19°18′39″V﻿ / ﻿49,074491°S 19,310918°V﻿ / 49.074491; 19.310918

Referencie
----------

1. ↑  ÚVN Ružomberok - Charakteristika organizácie
2. ↑   *Vedenie* [online]. uvn.sk, [cit. 2021-09-02]. Dostupné online.
3. ↑  ÚVN Ružomberok - História ÚVN
4. ↑  ÚVN Ružomberok - Lôžková časť
5. ↑  ÚVN Ružomberok - Ambulancie
6. ↑  ÚVN Ružomberok - Svalzy

| * z
* d
* u
Ružomberok |
| --- |
| Samospráva | 
* *Primátor:* Igor Čombor (od 2018)
* Erb
* Vlajka
* *Čestní občania*
* *Mestské časti:* Biely Potok
* Černová
* Hrboltová
* Rybárpole
* Staré Mesto
* Vlkolínec

 |
| Geografia | 
* *Vodstvo:* Váh
* Revúca
* *Chránené územia:* Brankovský vodopád
* Bukovinka
* Jánošíkova kolkáreň
* Jazierske travertíny
* Krkavá skala
* Matejkovský kamenný prúd
* Salatín
* Smrekovica
* Vlčia skala

 |
| Dejiny | 
* Súbor pamiatok k osobnosti Andreja Hlinku

 |
| Pamiatky a stavby | 
* Kaštieľ svätej Žofie
* Kostol Panny Márie Ružencovej
* Kostol Povýšenia svätého Kríža
* Kostol svätého Ondreja
* Kultúrny dom Andreja Hlinku
* Mauzóleum Andreja Hlinku
* Radnica
* Ústredná vojenská nemocnica SNP
* *Zoznam kultúrnych pamiatok*
* *K:Stavby*

 |
| Doprava | 
* *Cestná:*
* D1
* I/18
* I/59
* *Letecká:* Letisko Ružomberok
* *Železničná:* Železničná stanica Ružomberok
* Železničná trať Žilina – Košice
* Železničná trať Ružomberok – Korytnica
* *K:Doprava*

 |
| Námestia a ulice | 
* *Námestia:* Námestie Andreja Hlinku
* *Ulice:* Žilinská cesta
* *Považská ulica*
* *Zoznam*

 |
| Školy | 
* Katolícka univerzita
* Gymnázium
* Gymnázium sv. Andreja
* Gymnázium
* Obchodná akadémia
* Stredná odborná škola polytechnická
* Škola úžitkového výtvarníctva
* *K:Školy*

 |
| Šport | 
* MBK Ružomberok
* MFK Ružomberok
* Štadión MFK Ružomberok
* *K:Šport*

 |